Breim
        
         (tidligere kommune)
Store norske leksikon,Geografi,Norges geografi,Vestland,Gloppen
Breim er ei bygd i Gloppen kommune i Vestland fylke. Tidligere var Breim egen kommune i daværende Sogn og Fjordane fylke, men ble i 1964 overført til Gloppen kommune med unntak av et lite område ved sørenden av Breimsvatnet som ble innlemmet i Jølster kommune. I 2020 ble Sogn og Fjordane innlemmet i Vestland fylke.
Breimsbygda ligger i Nordfjord lengst øst i kommunen og sørøst for kommunesenteret. Det er kjent som en rik og vakker jordbruksbygd. Noe øst for Breimsvatnet går Våtedalen med E 39. Breim har to tettsteder; ved Breimsvatnet ligger Re 370 innbyggere (2019), og nordligst i Våtedalen ligger Byrkjelo med 324 innbyggere (2019).Breim kirke er ei langkirke fra 1886 på Reed, der det tidligere har vært i alt fire kirker. Den første var fra 1200-tallet og brant sammen med prestegarden i 1334.Breimsbygda IL arrangerte NM i friidrett i 1988 og 1999 på Byrkjelo stadion. I nord ligger Breimsbygda Skisenter på Utvikfjellet.I Breim ligger fjellet Vora op 1435 meter over havet. På Vorafjellet samlet heksene seg til sabbat, ifølge tradisjonen. Hekseprosesser foregikk fra slutten av 1500-tallet til begynnelsen av 1700-tallet. Heksene ble brent på Anda, der det i dag står et monument.Eggenipa er et fjell sør for gården Egge i Breim på 1338 meter over havet. Motbakkeløpet Eggenipa opp arrangeres årlig. Navn Navnet Breim er av norrønt 'bred' og 'emne', det vil si 'bred strekning egnet for dyrking'; opprinnelig antakelig gårdsnavn. Kart  Les mer i Store norske leksikon Gloppen Vestland Nordfjord Breimsvatnet Våtedalen